愛的世界

愛的世界係1990年上映嘅港產片，由杜琪峯執導，劉松仁、吳孟達、劉兆銘、李司棋主演，童星黃坤玄同鄭柏林憑住呢套片獲得35屆亞太影展最佳童星獎。

劇情簡介
李子良個老婆過身之後，撫養兩個細路嘅巨大責任落咗喺佢身上，之前老婆嘅龐大嘅醫療費用，屋企已經一身債，迫於無奈之下李子良要向大耳窿借錢。等緊佢嘅結局只有一個，就係利息不斷噉增加，最終無法償還，與此同時，李子良同兩個仔之間嘅關係亦越嚟越差。

外公喺外地趕嚟，知道咗屋企所發生嘅一切，佢毅然決定幫助李子良還債。不過，貴利公司並冇就噉放過李子良，反而變本加厲，將佢同事嘅債務夾硬加落佢度。李子良決定帶住兩個仔遠走高飛，點知大仔為咗攞返阿爸心愛嘅手錶就出咗事，導致細仔俾人綁架，情況一度陷入危機。

演員表
劉松仁 飾 李子良
黃坤玄 飾 李永健
鄭柏林 飾 李永康
吳孟達 飾 保羅
方剛 飾 財務公司老闆
劉兆銘 飾 外父
吳浣儀 飾 表嫂
李司棋 飾 李子良嘅亡妻

1990年電影
港產片